पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर। अमृतसर डिवीजन में डाकघर बचत बैंक योजनाओं के खाताधारकों को जल्द ही ऑनलाइन सेवाएं मिलने लगेंगी। डाकघर कोर बैंकिंग सॉल्यूशन की तरफ रुख कर चुका है। डिवीजन के अमृतसर और तरनतारन मुख्यालयों के अंतर्गत आते डाकघरों में जुलाई 2013 से ये सेवाएं शुरू की जा रही हंै। इसके बाद लाखों खाताधारक देश के किसी भी डाकघर से खाते को ऑपरेट करने के अलावा ऑनलाइन मौजूदा स्टेटस देख सकेंगे।
कहां पहुंची योजना
ऑनलाइन सेवाओं के लिए अमृतसर डिवीजन में पूरा इंफ्रास्ट्रक्चर मौजूद है। खाताधारकों के नमूना हस्ताक्षर स्कैन हो चुके हैं। डाटा दुरुस्त किया जा रहा है। इसके बाद सभी शाखाओं का डाटा इकट्ठा कर सेंट्रल सर्वर में शिफ्ट किया जाएगा। इसके बाद इंफोसिस कंपनी ऑनलाइन कनेक्टिविटी देगी। इसके लिए स्टाफ को तैयार किया जा रहा है। चेंज मैनेजमेंट प्रोग्राम के तहत वर्कशाप आयोजित की जा चुकी हैं।
बैंकों को कड़ी टक्कर
भविष्य में पोस्ट बैंक खोलने की योजना है। देश भर में 1.54 लाख डाकघरों में 25 करोड़ खाताधारकों के बड़े नेटवर्क के जरिए विभाग शहरों और ग्रामीण क्षेत्रों में करीब सात डाकघर बचत बैंक योजनाओं के तहत सेवाएं दे रहा है। अमृतसर और तरनतारन के डाकघरों में करीब 6 लाख से ज्यादा खाताधारक जुड़े हैं।
एटीएम सुविधा मिलेगी
अगले फेज में डाकघर ग्राहकों को एटीएम कार्ड की सुविधा मिलेगी। देश भर में 1 हजार एटीएम खोलने की योजना है। दिसंबर से पहले अमृतसर, तरनतारन, बटाला, गुरदासपुर, जालंधर सिटी और जालंधर कैंट सहित अन्य में एटीएम खोले जाने हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn